Editura Nemira anunţă lansarea integralei dramaturgiei lui Eugene Ionesco, pe 20 mai, la Cinema "Elvire Popesco" din cadrul Institutului Francez din capitală, informează Rador Radio România.
Lucrarea, în două volume, include toate piesele de teatru ale dramaturgului şi traduse de Vlad Russo şi Vlad Zografi.
Publicate concomitent, în condiţii grafice de excepţie, cele două volume sunt disponibile pe site-ul editurii şi în librăriile din întreaga ţară.
Simbol deopotrivă al culturilor franceză şi română, Eugene Ionesco a influenţat fundamental cultura europeană. El a rămas în memoria colectivă, alături de Shakespeare, Cehov sau Beckett, drept unul dintre cei mai mari dramaturgi din istoria lumii.